206 A MAGYAR TUD. TÁRSASÁG ÉRTEKEZÉSEI, 
el, ellenkező esetben pedig a felség által láttassék el minden szükségesek- 
kel, és e végre a múlt országgyűlések határozataihoz képest minden, akár 
világi akár egyházi birtokos határszéleinken minden 100 jobbágytól három 
lovasvitézt folyvást tartani köteleztessék. Végre az oly várakra nézve, 
melyeknek több közbirtokosai vannak, különösen rendeltetik : hogy ha 
közőlök némelyek a vár ellátásában részt venni vonakodnának , a fókapi- 
tány az illető megye grófjával kinek-kinek ezen teherbeli illetőségét hatá- 
rozza meg , melyet azután, ha ki terhét viselni továbbá is vonakodnék , a 
várnak többi közbirtokosai jövedelem-részeből visszatartóztathassanak. 
A 20- és 21-dik ágazatok, melyek a határszéleken teendő ingyenes 
munkárai köteleztetésről szóló 1559-diki törvényt jövő 1564- és 1565-dik 
évre kiterjesztik, az alispányoknak hívatalveszteség és 50 forint büntetés 
alatt kötelességűl tévén: hogy a jobbágyait ezen munkára bocsátani nem 
akaró földesurat 3 gira bírsággal kényszerítsék. Továbbá azon alispányo- 
kat vagy kapitányokat, kik a határszélektól távol fekvő megyékben in- 
gyenes munka helyett szedetni szokott pénzeket munkások fogadására 
nem fordítják , hanem magoknak megtartják, első izben azoknak ötszörös, 
másod izben tízszeres megtérítésével , harmad izben pedig fejveszteséggel 
büntetni parancsolják. 
A 22-dik ágazat, mely azon esetben, ha valamely határszéli várnak 
elégséges erdeje nincsen, a hazafiak szomszédságos erdeibóől erósítési mun- 
kákhoz szükséges fát is adatni parancsol. 
A 23-dik ágazat, mely a határszéleken, hol sok helyeken a lovas- 
ság szolgálatot nem tehet, az úgy nevezett szabad-hajduk tartását meg- 
engedi; de egyszersmind a kapitányoknak meghagyja: hogy a földnépét 
általok sanyargattatni ne engedjék. Az ily hajduk egyebütti tartása mind- 
azáltal itt is az 1557. 23. cikk büntetése alatt tiltatik. 
Az 24—29-dik ágazatok, melyekben az igazság kiszolgáltatására 
nézve rendeltetik: 1) Hogy jövő országgyűlésig az ünnepnyolcadi szék sz. 
György nyolcadában Eperjesen , sz. Mihályéban pedig Pozsonban 40 napig 
mindenféle akár régi akár új peres ügyeket, a János király jószágait ér- 
deklőknek kivételével , ítéljen. — 2) Hogy a királyi helytartói szék viz- 
kereszttól kezdve ismét minden odatartozó, habár régi pereket ítélet alá 
vegyen. — 3) Hogy az egyházi, és slavóniai ítélőszékek is szokott idejök- 
ben ítéleteket tartsanak. — 4) Hogy a nyilvános gonosztévók elítélésére 
nézve a múlt országgyűlések határozatai teljesíttessenek. — 5) Hogy a 
